दिलचस्प यह कि केस कमजोर करने के एवज में मोईन कुरैशी से घूस लेने के आरोप में CBI ने अपने स्पेशल डायरेक्टर राकेश अस्थाना सहित दो अधिकारियों के खिलाफ 15 अक्टूबर को केस दर्ज किया था, लेकिन इस केस से जुड़े जांच अधिकारी देवेंद्र की गिरफ्तारी अपने ही डायरेक्टर आलोक वर्मा के खिलाफ केस मजबूत करने के लिए फर्जी सबूत बनाने के आरोप में हुई। CBI ने अपने एफआईआर में अस्थाना को आरोपी नंबर एक बनाया है। CBI के मुताबिक, अस्थाना की टीम में शामिल देवेंद्र ने इस मामले में घूस देने के आरोपी सतीश सना के बयान को 26 सितंबर 2018 को दर्ज किया बताया है, जबकि सना उस दिन हैदराबाद में था।